ናይ ኣልባጥሮስ ኣኽናፍ ክንደይ እዩ ንውሓቱ?
እታ ነዊሕ እትጓዓዝ ዑፍ - ኣልባጥሮስ
ዝዝምብያ ኣዕዋፍ፡ ብሒደት ጕልበት እየን ኣብ ኣየር ዝንሳፈፋ። እታ ነዊሕ ጕዕዞ እትጓዓዝ ኣልባጥሮስ ከኣ፡ ዝበለጸት ኣብነት’ያ። እዛ ዑፍ እዝኣ፡ 3.4 ሜተር ዝንውሓቱ ኣኽናፍ ዘለዋን 8.5 ኪሎ ግራም ዝኽብደታን ኰይና፡ ብዙሕ ጕልበት ከይተጠቕመት ንኣሽሓት ኪሎ ሜትራት ክትበርር ትኽእል እያ። ከምኡ ኽትገብር ዝኸኣለት፡ ሳላ ቕርጺ ሰብነታን ሳላ እቲ እትዝምብየሉ መገድን እዩ። ነዝ ዝስዕብ ሕሰበሉ፦ እታ ዑፍ ክትበርር ከላን ንኣኽናፋ ምሉእ ብምሉእ ክትዝርግሖ ኸላን፡ ንኣኽናፋ ኣሲሩ ዝሕዞ ፍሉይ ጅማት ትጥቀም እያ። እዝ ኸኣ ጭዋዳታታ ንኸይደክም ይሕግዛ እዩ። ብዘይካ’ዝ፡ ንነዊሕ ሰዓታት ክትዝምቢ እትኽእል፡ ነቲ ኻብ ውቅያኖሳት ዝመጽእ ንፋስ ብውሕልነት ስለ እትጥቀመሉ’ያ።
3.4 ሜተር